Ifølge geografen Pausanias arbeidet den unge Aiskhylos på en vingård inntil han fikk besøk av vinguden Dionysos mens han sov. Dionysos ba ham om å vende sin oppmerksomhet til tragediens vordende kunstart. Så snart Aiskhylos våknet fra drømmen, begynte han etter sigende å skrive en tragedie. Hans første framførelse skjedde i 499 f.Kr. da han var 26 år gammel. Han vant sin første dramatevling i urbane Dionysia i 484 f.Kr.